אריאנה מלמד

אריאנה מלמד (נולדה ב-16 במרץ 1958) היא עיתונאית, סופרת, בעלת טור, עורכת, מבקרת ספרות ומבקרת טלוויזיה ישראלית. מלמד נולדה בבוקרשט שברומניה להורים ניצולי השואה. משפחתה עלתה עמה לישראל בשנת 1960 והשתקעה באשדוד, שם גדלה והתחנכה. כשהייתה בת שמונה נפגעה בתאונת דרכים והייתה מרותקת למיטתה לתקופה ממושכת. בתקופת נעוריה בלטה בכישורי כתיבתה, ואף הועסקה למשך מספר שנים באגף הדוברות של משרד ראש הממשלה במהלך תקופת כהונתו הראשונה של יצחק רבין. את שירותה בצה"ל עשתה בגלי צה"ל, ומאוחר יותר הועברה לבסיס תחזוקה בשל בעיות בריאות. בשנת 1984 החלה לעבוד בעיתון "חדשות" כמבקרת הספרות שלו, וכתבה בו עד לסגירתו ב-1993. מלמד כתבה אחר־כך במקומונים "כל העיר" ו"העיר" וב"מעריב" ומאוחר יותר ב"ידיעות אחרונות" ובאתר האינטרנט ynet. כתבה גם טורי אוכל תחת שם העט "אנה וגנר" (שהוא למעשה שמה מנישואים). בדצמבר 2014 פרשה מהעיתון "ידיעות אחרונות". מלמד גרסה כי פרישתה נבעה מכך שלא פורסם מאמרה המבקר את ציפי לבני בזמן הבחירות לכנסת העשרים. דעותיה הנחרצות, בייחוד כמבקרת ספרות וכמבקרת טלוויזיה, זכו לעיתים לתגובות חריפות ממבוקריה, כשלעיתים קרובות התמקדה התגובה במבנה הגוף שלה ובאופייה. החל מ-2015 מלמד משמשת כמבקרת טלוויזיה וספרות בעיתון "הארץ" וכן כבעלת טור במוסף סוף השבוע. בשנת 2015 השתתפה בעונת ה-VIP השנייה של תוכנית המציאות "האח הגדול" והייתה המודחת הראשונה מן התוכנית. בשנת 2020 השתתפה בהפגנות המחאה בבלפור. ב-27 באפריל 2021 הודיעה על פרישה מ"הארץ" בגלל מצבה הבריאותי. בפברואר 2024 ניתן נגד מלמד פסק דין בתביעת דיבה שהגישה חברת הכנסת לשעבר אסנת מארק. אריאנה מלמד לא הופיעה לדיון ואחריו לא הצליחו למוצאה בביתה. מלמד נשואה לרוברט וגנר והיא אם לשני ילדים מאומצים. החוק בישראל אוסר על זוגות מעורבים לאמץ, ועקב כך התגרשה מלמד מבן זוגה ואימצה כאם יחידנית. ספרים פרי עטה: בית-ספר לבאלט, תל אביב: זמורה ביתן, תשנ"ב-1992 חלודה ואבק כוכבים: רשימות קטנות על ספרים גדולים, תל אביב: ידיעות אחרונות – ספרי חמד, 2001 אריאנה מלמד, ב"לקסיקון הספרות העברית החדשה" אריאנה מלמד, ב"לקסיקון הקשרים לספרות ישראלית" רשימת הפרסומים של אריאנה מלמד, בקטלוג הספרייה הלאומית מאמרי אריאנה מלמד, באתר "הארץ" הטורים של אריאנה מלמד באתר "ynet" "רק ספרים טובים" - כל הטורים נעמה תורן, "אני לא נבהלת בקלות; אני מסחטת טוקבקים, עברתי הכל, כולל איומים ברצח", באתר אייס, 21 ביוני 2013 דוד אברהם‏, אני, קרניבורית, באתר וואלה, 8 ביולי 2013 נטע חוטר, ‏"התפקיד שלי בעולם הזה הוא לא להאהיב את עצמי על שיר אלמליח, עם כל הכבוד", באתר ‏מאקו‏, 21 במאי 2015 אריאנה מלמד, ברשת החברתית אקס (טוויטר) טורים אישיים: אריאנה מלמד, אני, אנה וגנר (באמת), באתר ynet, 11 בנובמבר 2002 אריאנה מלמד, מיוחד ל"גלריה שישי": אריאנה מלמד חושפת איך עובדת דיקטטורת "האח הגדול", באתר הארץ, 28 במאי 2015 אריאנה מלמד, הוא חושב שהוא מאיים עליי, אבל אני הפסקתי לפחד, באתר הארץ, 4 באוגוסט 2020 יעל ביר-כץ, ‏קפה עם אריאנה מלמד, באתר onlife,‏ 19 בינואר 2012 ציוץ של אריאנה מלמד, באתר twitter, ‏15 יוני 2020 אריאנה מלמד, אני, אנה וגנר (באמת), באתר ynet, 11 בנובמבר 2002 למה עזבתי את ידיעות אחרונות?, באתר ערוץ 7, 21 במרץ 2015 רוית הכט, למרות אווירת הנכאים בקרב מתנגדי נתניהו, מחאת בלפור לא נכשלה, באתר הארץ, 21 במרץ 2021 איתי שטרן, אריאנה מלמד פורשת מ"הארץ": בגלל מצבי הבריאותי אני לא יכולה לכתוב, באתר הארץ, 27 באפריל 2021 אורן פרסיקו, הזרקת מצפון, באתר העין השביעית, 17 בפברואר 2024 אריאנה מלמד, מיוחד ל"גלריה שישי": אריאנה מלמד חושפת איך עובדת דיקטטורת "האח הגדול", באתר הארץ, 28 במאי 2015 אריאנה מלמד, אסי עזר, הראל סקעת - יש עוד עשרות אלפי אנשים שאוסרים עליהם לאמץ בישראל, באתר הארץ, 19 ביולי 2017